En dit het nie daarby gebly nie. Hulle was in die geheel eintlik nie teen die tuisspan, veral voorlangs, opgewasse nie nadat hulle ŉ paar weke gelede in Johannesburg gelykop gespeel het.
Die Pukke het agt drieë teen drie gedruk, maar die verloorspan is glad nie so oordonder as Wits op Stellenbosch nie.
Die Johannesburgse studente moes egter tot in die 62ste minuut tydens hulle kragspel wag voordat hulle weer agter die Pukke se doellyn ŉ draai gemaak het. Die rustydtelling was 30-24 in die Pukke se guns.
Met minder as drie minute se speeltyd oor het die tuisspan dit met ŉ sterk vyfmeter-skrum ingevryf toe die skrumskakel Nkosana Mbatha die agtste drie gedruk het.
Noemenswaardig is die goeie hanteerwerk van albei spanne op die nat veld en met ŉ nat bal wat gereeld met die agterlyn langs gestuur is; en die skopwerk van die twee losskakels, Schalk Hugo (agt uit agt doelskoppe vir die Pukke) en Kobus Engelbrecht wat met al vyf sy pogings suksesvol was.